CELEX: 32005R0502
Language: sk
Date: 2005-03-31 00:00:00
Title: Nariadenie Komisie (ES) č. 502/2005 z 31. marca 2005, ktorým sa mení a dopĺňa nariadenie Rady (ES) č. 1362/2000, pokiaľ ide o otvorenie a správu colných kvót pre určité produkty s pôvodom v Mexiku

1.4.2005   
            
            
               SK
            
            
               Úradný vestník Európskej únie
            
            
               L 83/12
            
         
      NARIADENIE KOMISIE (ES) č. 502/2005
   z 31. marca 2005,
   ktorým sa mení a dopĺňa nariadenie Rady (ES) č. 1362/2000, pokiaľ ide o otvorenie a správu colných kvót pre určité produkty s pôvodom v Mexiku
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, najmä na článok 133,
   so zreteľom na článok 4 nariadenia Rady (ES) č. 1362/2000 z 29. júna 2000, ktorým sa v Spoločenstve vykonávajú colné ustanovenia rozhodnutia č. 2/2000 Spoločnej rady podľa Dočasnej dohody o obchodných a s obchodom súvisiacich otázkach medzi Európskym spoločenstvom a Spojenými štátmi mexickými (1),
   keďže:
   
               (1)
            
            
               Spoločná rada EÚ – Mexiko v rozhodnutí č. 1/2005 z 21. februára 2005, ktorým sa zavádza korigendum k rozhodnutiu č. 3/2004 Spoločnej rady EÚ – Mexiko (2), ktorým sa mení a dopĺňa rozhodnutie č. 2/2000 z 23. marca 2000, zmenila obdobie, v ktorom majú byť otvorené dve colné kvóty Spoločenstva ustanovené rozhodnutím č. 3/2004.
            
         
               (2)
            
            
               Nariadenie (ES) č. 1362/2000 by sa malo podľa toho zmeniť a doplniť.
            
         
               (3)
            
            
               Pretože obdobie, v ktorom predmetné colné kvóty majú byť otvorené, by sa malo začať 1. januára 2005, nariadenie by sa malo uplatňovať od tohto dátumu.
            
         
               (4)
            
            
               Opatrenia stanovené týmto nariadením sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Článok 2 ods. 6 nariadenia (ES) č. 1362/2000 sa nahrádza takto:
   
      „6.   S výnimkou colných kvót s poradovými číslami 09.1854, 09.1871, 09.1873 a poradovým číslom 09.1899 sa colné kvóty, uvedené v prílohe k tomuto nariadeniu, otvárajú každý rok na obdobie dvanástich mesiacov od 1. júla do 30. júna. Tieto kvóty sa po prvýkrát otvárajú 1. júla 2000.
      Colné kvóty s poradovými číslami 09.1871 a 09.1873 sa otvárajú od 1. mája 2004 do 31. decembra 2004 a od 1. januára do 31. decembra každého kalendárneho roka po tomto dátume, až kým sa táto kvóta bude uplatňovať.“
   
   Článok 2
   Toto nariadenie nadobudne účinnosť v deň jeho uverejnenia v Úradnom vestníku Európskej únie.
   Bude sa uplatňovať od 1. januára 2005.
   
      Toto nariadenie je záväzné vo svojej celistvosti a priamo uplatniteľné vo všetkých členských štátoch.
      V Bruseli 31. marca 2005
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 157, 30.6.2000, s. 1. Nariadenie naposledy zmenené a doplnené nariadením Komisie (ES) č. 1553/2004 (Ú. v. EÚ L 282, 1.9.2004, s. 3).
   
      (2)  Ú. v. EÚ L 66, 12.3.2005, s. 27.